****

**2 สิงหาคม 2566 วันสถาปนาครบรอบ 66 ปี สถาบันประสาทวิทยา กรมการแพทย์**

**“ 66 ปี NIT ล้ำสมัย สุขใจ พร้อมบริการ ”**

**สถาบันประสาทวิทยา กรมการแพทย์ กระทรวงสาธารณสุข** จัดงานวันสถาปนาครบรอบ “66 ปี NIT ล้ำสมัย สุขใจ พร้อมบริการ” การเข้าถึงสุขภาพผู้ป่วยและการบริการด้วยเทคโนโลยีที่ทันสมัย

**นายแพทย์ธงชัย กีรติหัตถยากร อธิบดีกรมการแพทย์ กล่าวว่า** สถาบันประสาทวิทยา เป็นสถาบันชั้นนำเฉพาะทางด้านระบบประสาทแห่งแรกของประเทศไทย ก่อตั้งโดยศาสตราจารย์นายแพทย์ประสพ รัตนากร เปิดดำเนินการตั้งแต่วันที่ 2 สิงหาคม 2500 โดยมีชื่อเดิมคือ โรงพยาบาลประสาทพญาไท โดยมีจุดมุ่งหมายเพื่อให้บริการตรวจและรักษาโรคสมองและระบบประสาทไขสันหลังควบคู่ไปกับการศึกษาวิจัย ปัจจุบันสถาบันประสาทวิทยา เป็นโรงพยาบาลขนาด 300 เตียง มีการพัฒนาอย่างต่อเนื่องให้การดูแลรักษาผู้ป่วยโรคสมองไขสันหลังและระบบประสาทระดับตติยภูมิ และยังเป็นศูนย์รับส่งต่อผู้ป่วยจากโรงพยาบาลต่าง ๆ ทั่วประเทศ

**นายแพทย์ธนินทร์ เวชชาภินันท์ ผู้อำนวยการสถาบันประสาทวิทยา กล่าวเพิ่มเติมว่า** สถาบันประสาทวิทยาได้จัดงานวันสถาปนาครบรอบ 66 ปี 3 สิงหาคม~~ม~~ 2566 โดยในช่วงที่มีการแพร่ระบาดโรค COVID-19 ที่ผ่านมา สถาบันประสาทวิทยาได้พัฒนาเทคโนโลยีต่าง ๆ เพื่อเพิ่มประสิทธิภาพและอำนวยความสะดวกให้กับผู้มารับบริการ โดยการวางแผนพัฒนามาอย่างต่อเนื่อง ซึ่งเห็นผลสำเร็จเป็นลำดับ และเป็นต้นแบบการบริการรูปแบบใหม่ให้กับเขตสุขภาพอื่น ๆ เช่น พัฒนาการรักษาโรคหลอดเลือดสมองด้วยการใช้สายสวนหลอดเลือด ให้เป็นชุดสิทธิประโยชน์ร่วมกับการใช้ Telemedicine ประสานส่งต่อผู้ป่วยโรคหลอดเลือดสมองจากเขตสุขภาพต่าง ๆ พัฒนาเครือข่ายโรคหลอดเลือดสมอง เชิงรุก โดยรถหน่วยรักษาโรคหลอดเลือดสมองเคลื่อนที่ (Mobile stroke unit) การใช้เทคโนโลยีการผ่าตัดกระดูกสันหลังด้วยการส่องกล้อง การผ่าตัดผู้ป่วยโรคลมชัก ผ่าตัดรักษาโรคพาร์กินสัน โรคการเคลื่อนไหวผิดปกติ โดยใช้หุ่นยนต์ และการใช้เทคโนโลยี DMS Telemedicine พบแพทย์ออนไลน์และรอรับยาที่บ้าน การพัฒนาแอพพลิเคชั่น NIT Plus ร่วมกับระบบ SMART OPD เพื่ออำนวยความสะดวกในการเข้ารับบริการ นอกจากพัฒนาด้านเทคโนโลยีที่ทันสมัยแล้ว การปรับภูมิทัศน์ภายในโรงพยาบาลรวมทั้งการดูแลผู้ให้บริการมีความภาคภูมิใจและทำงานอย่างมีความสุข เพื่อมุ่งหวังให้ผู้ป่วยโรคสมอง ไขสันหลัง และระบบประสาทได้รับการรักษาและบริการที่ดีที่สุดในทุกมิติ ผู้ให้บริการมีความสุข และประชาชนคนไทยมีสุขภาพดีทั้งกายและใจตลอดไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

#กรมการแพทย์ #สถาบันประสาทวิทยา #วันสถาปนาครบรอบ 66 ปี NIT ล้ำสมัย สุขใจ พร้อมบริการ

#66ปีสถาบันประสาทวิทยา

-ขอขอบคุณ-

3 สิงหาคม 2566

**สถาบันประสาทวิทยาได้จัดงานวันสถาปนสถาบันประสาทวิทยาได้จัดงานวันสถาปนาครบรอบ 65 ปี “65 ปี สู่ความเป็นเลิศ” ในวันที่ 2 สิงหาคม 2565 าครบรอบ 65 ปี “65 ปี สู่ความเป็นเลิศ” ในวันที่ 2 สิงหาคม 2565**